Lav et referat af nedenstående tekst:

Tekst:
Det bliver med garanti "jøwt", når brødrene Simon og Thomas Alstrup fra Thy, som spiller i syvmandsbandet Jonah Blacksmith, i efteråret skal med Allan Olsen på tour. Her skal de være support for frederikshavneren. Det har brødrene netop offentliggjort i et telt på Skanderborg Festival. - Det bliver sjovt. Vi kommer til at spille alle de store steder, siger Thomas Alstrup. Det er ikke uvant for Jonah Blacksmith at underholde for store forsamlinger. Med både Roskilde Festival og Smukfest på bagen er gutterne fra Thy for alvor ved at slå sit navn fast. Selvom bandet normalt består af syv gode kammerater fra Hurup i Thy, er det kun de to brødre, der som duo begiver sig rundt i Danmark med Allan Olsen og underholder med den nordjyske trobadur. Men bandet er snart samlet igen. - Vi har masser af koncerter med hele 'Jonah' til foråret. Og så er der også planer for efteråret, men det kan vi ikke fortælle mere om lige nu, griner forsanger Simon Alstrup. Lørdag kan du læse et længere interview med de to brødre her på tv2nord.dk.

Referat:
Bandet Jonah Blacksmith fra Thy tager på syv ugers turne med Allan Olsen.